我已經決定買 model y，但應該揀 standard range，long range 定係 performance？
個人建議：standard range 不考慮，long range 起步，有 budget 就直上 performance。：long range 只係比 standard range 貴 4 萬 8，但係擁有更長續航、四驅、lg 電池、快 0.6 秒、20 吋鈴，絕對值得。當然，如果渣得快又有 budget 既朋友，performance 既 3.7 秒加速更加係值得擁有。
standard range 採用既 lfp 電池雖然能量密度比較低，但係可以充放至 100%。而且有數據顯示，電池壽命會比 ncm 長。tesla 為 standard range 提供 8 年或 160,000 公里（以先達者為準）保養。  
long range/performance 採用既 ncm 電池就唔建議充到 100%，除非要渣長途，否則建議車主充到 80% - 90% 就夠。tesla 為 long range/performance 提供 8 年或 192,000 公里（以先達者為準）保養。